GiliGold/VAD_KnessetCorpus huggingface dataset:
<ערן ארז: לפני 20 שנה היה אירוע, אף אחד לא היה מודע, שתי הרפתות האלה זיקים וכרמייה, עדרים ולא חשוב מה נפגעו, עד שהרפתנים והווטרינרים לא חלו לא עלו על הבעיה.
<ערן ארז: כשעלו עליה היה מאוחר מדי, הרפתות האלה הושמדו כליל.
<ערן ארז: הושמדו והיה צריך להקים אותן מחדש.
<ערן ארז: אוי ואבוי אם זה מה שהיה קורה לנו.
<ערן ארז: אין החתום מעיד על עיסתו, נכון, אני לא אמור לטפוח לעצמי על השכם, אבל בכל אופן להגיד בעדינות שכנראה שזו הרפת הכי מפוארת במדינת ישראל ואם לא הכי אז בין החמש.
<ערן ארז: היא בוודאי האינוונטר הגדול ביותר, הרפת ברביבים זה 2,500 ראש.
<ערן ארז: אם חיידק כזה נכנס ועושה שמות, הנזק יכול להיות אדיר והתסכול אדיר.
<ערן ארז: אני לא אוסיף על עצמנו.
<ערן ארז: הנושא שמובלע למטה במצגת, נושא של שיתוף פעולה.
<ערן ארז: כלומר, אני לא יודע, בעצם אני שואל.
<ערן ארז: האם קיים שיתוף פעולה עם "ביר הדאג'", הוא מאוד חשוב שיתוף הפעולה הזה.
<ערן ארז: בעוונותיי אני גם איש טיולים, גם מטייל וגם עושה ספורט, גם נוסע על אופניים.
<ערן ארז: בכל עבר במעטפת שלנו צריך לסתום את האף כי הפגרים זרוקים.
<ערן ארז: אצלי אם בהמלטה מת העגל אז יש מקום מסודר ומגיע רכב ולוקח דגימת אקולוגיה ויש פינוי ויש מערכת.
<ערן ארז: כבשים מתות פרוסות בצדי הכבישים, מעבר לוואדי.
<ערן ארז: הכי קל לזרוק אותן בכרם זיתים של רביבים, מרחק של 500 מטר מהרפת שלנו.
<ערן ארז: ברור שמשם השועל או התן שמגיעים לגורים שלהם, או מאות העורבים שנודדים בין השבט לבין הקיבוץ יכולים להעביר בקלות את החיידק.
<ערן ארז: אם היה איזשהו מתקן כליאה, או מתקן בשיתוף פעולה, אני חשוב שזה בסך הכול גם לתושבים של הפזורה, זה לא נעים לחיות עם הריח הזה.
<ערן ארז: אם היה משהו, חלק מהתקציב, או אני לא יודע מה, לנושא הזה וגם למודעות וגם צורת פינוי או צורת כליאה מסודרת, זה אחת.
<ערן ארז: שתיים, כמובן שאני מברך, "ביר הדאג'" צריכה טיפול ויפה שעה אחת קודם.
<מוחמד אבו פריחה: מוחמד אבו פריחה.
<מוחמד אבו פריחה: יושב ראש אגודת מגדלי הצאן הבדואים באזור הנגב.
<מוחמד אבו פריחה: קודם כל, אני שמעתי בשורות טובות ממשרד החקלאות שבעוד שנתיים המחלה תפחת מ-10%.
<מוחמד אבו פריחה: אלו דברים טובים, אבל אני חושב שהיא תעלה ל-30%.
<מוחמד אבו פריחה: למה, כי דיברו על שיתוף פעולה בפעם שעברה שהיינו פה.
<מוחמד אבו פריחה: אני חושב ששיתוף פעולה בשיתוף עם האוכלוסייה הוא בכלל נמוך ביותר, ממש לא נראה לעין.
<מוחמד אבו פריחה: גם חברי שאמר על פגרים שזרוקים, זה דבר שאין לו, אין תרופה למחלה הזאת של כבשה שמתה.
<מוחמד אבו פריחה: לאן הבדואי יכול לזרוק אותה?
<מוחמד אבו פריחה: הוא לוקח אותה לוואדי או למקומות הרחוקים, שם לכל שבט יש מקום לזרוק את הדברים האלה.
<מוחמד אבו פריחה: זה באמת עושה ריח לא טוב וגם המחלה.
<מוחמד אבו פריחה: לא יגבירו את סיום המחלה שמדברים שהיא נראית לעין, בעוד שנתיים שהיא תפחת.
<מוחמד אבו פריחה: אני חושב שסיום המחלה, פעם הקודמת כשדיברנו פה, זה כרוך בשיתוף פעולה עם המגדלים.
אלי אלאלוף: לא היו פגישות מאז הפגישה הקודמת?
<מוחמד אבו פריחה: אני אשמח אם יזכרו לי אחרים, אולי הזיכרון שלי קצר, יזכרו לי מתי נפגשנו אחרי הישיבה שהייתה פה.
<מוחמד אבו פריחה: אולי נפגשו עם חקלאים, מיהם החקלאים שנפגשו איתם?
<מוחמד אבו פריחה: אני יודע שבהרבה דברים יש ציפיות והירידה של הפרוצלה זה מבורא העולם.
<מוחמד אבו פריחה: זה לא כאילו אנשים עבדו ועמלו והמחלה ירדה.
<מוחמד אבו פריחה: אנחנו שווקים סגורים.
<מוחמד אבו פריחה: לידיעתך אדוני היושב ראש, השווקים סגורים, אין שום אישור לנוע עם כבשים ממקום למקום, הכול מוסתר.
<מוחמד אבו פריחה: אז יכול להיות שזה עזר לירידת המחלה, יכול להיות שזה טרם לירידת המלחמה, אבל הבדואי בכוחות עצמו, כל מגדל בכוחות עצמו רצה להבין מה זאת מחלת הפרוצלה.
<מוחמד אבו פריחה: הבינו בדיוק מה המשמעות, כאילו התחילו להתגונן, להרתיח את החלב, להתגונן מפני המחלה.
<מוחמד אבו פריחה: אני חושב שזה משהו שעזר להם שהם ידעו והבינו איפה הבעיה.
<מוחמד אבו פריחה: בכל זאת, אם אדוני זוכר בפעם שחלפה, אני אמרתי מתחילים ב"רהט", אמרו מתחילים ב"רהט".
<מוחמד אבו פריחה: אני אמרתי מתחילים ב"רהט" וב"ביר הדאג'" ונפגשים במרכז.
<מוחמד אבו פריחה: ההתחלה תהייה ב"רהט", ב"ביר הדאג'".
<מוחמד אבו פריחה: אני יודע שמקור המחלה הוא ב"ביר הדאג'" כי השטחים פתוחים ועוברים גם לישראל.
<מוחמד אבו פריחה: למה ב"חורה" במיוחד, כי היא קרובה לגדה המערבית וכאילו כלבים וזאבים וכל מיני חיות טרופות מביאות את הפגרים לאזור של מדינת ישראל.
<מוחמד אבו פריחה: אני חושב שאם אנחנו לא נאטום הכנסת בעלי חיים מהרשות הפלסטינית לא נתגבר על המחלה, חבל על הדיבורים.
<מוחמד אבו פריחה: כל מה שאנחנו עושים פה זה רק דיבורים, זה יפחית, אבל זה לא ינקה את המחלה.
<סלימאן אלסאנע: שלום רב, אני דוקטור אלסאנע סלימאן, רופא וטרינר מהמגזר הבדואי.
<סלימאן אלסאנע: דבר ראשון, כל הזמן - - -
אלי אלאלוף: מאיפה אתה במגזר הבדואי?
<סלימאן אלסאנע: אני מ"לקייה", אבל עובד במועצה האזורית נווה מדבר.
<סלימאן אלסאנע: כל הזמן, מזה עשור שנים המגזר כמעט "זוכה" במחלת ברוצלה, צועק על נגיעות בעלי חיים ובבני אדם שהגיע פעם למקום הראשון בעולם.
<סלימאן אלסאנע: אני שמח שסוף סוף התחילו, ואני מודה לכל אחד שעמד מאחורי הפרויקט הזה של הפחתת מחלת ברוצלה במגזר הבדואי, שאנחנו נהייה לא במקום הראשון בעולם.
<סלימאן אלסאנע: שנהייה פחות מזה.
<סלימאן אלסאנע: אנחנו נהייה במקום האחרון בעולם.
<סלימאן אלסאנע: גם לאחמד טיבי שהוא הרים את הכפפות וביקש את כל העניין של הישיבות והתקציב ושהוא המניע לכל הדבר.
<סלימאן אלסאנע: אני מודה לך ראש מינהל השירותים הווטרינרים, הוא הניע את הגלגלים והרים את הכפפות בעניין הזה.
<סלימאן אלסאנע: אני רוצה לתת הצעה למשרד הבריאות, שההדרכות לא תהיינה רק בבתי ספר, אלא הדרכות לנשים שהן בבית ועושות את המלאכה ולא הילדים הקטנים.
<סלימאן אלסאנע: לאדוני ולחבר שלי שלא ראיתי אותו אלא רק בפעם הראשונה, שהוא ראש המועצה רמת הנגב.
<סלימאן אלסאנע: אני רוצה שאנחנו נעשה איזה שיתוף פעולה של שכנות ושייכות.
<סלימאן אלסאנע: שיתוף פעולה של קיום ודו קיום על הפגרים הזרוקים בשטחים הדלילים של המועצה האזורית נווה מדבר.
<סלימאן אלסאנע: הם שייכים, השטחים הדלילים של רמת הנגב.
<סלימאן אלסאנע: תודה רבה.
<אבו סיאם מאזן: אני דוקטור סיאם אבו מאזן במרכז מדרום הארץ - - - <קריאה:> מישהו מ"רהט" פה?
<אבו סיאם מאזן: אני מ"הרט".
<אבו סיאם מאזן: אני וטרינר ואני גם חבר מועצת העיר.
<אבו סיאם מאזן: אני נותן שירותים וטרינרים - - -
אלי אלאלוף: מה קורה ב'תכנית רהט' הראשונה.
<אבו סיאם מאזן: ב'תכנית רהט', אני אדבר אתך אחר כך.
אלי אלאלוף: אין לי שיחות ביניים.
אלי אלאלוף: יש לי שיחות גלויות.
<אבו סיאם מאזן: אין לי מושג, אני לא מעודכן.
<אבו סיאם מאזן: אין לי מושג.
<אבו סיאם מאזן: אני חבר מועצת העיר רהט, אני וטרינר.
<אבו סיאם מאזן: אין אחד בדרום שיודע יותר ממני, אפילו במדינה, על האינטראקציה בין חקלאות, צאן, ברוצלה ובני אדם.
<אבו סיאם מאזן: מי שיש לו יותר אינפורמציה יותר ממני יכול להרים את היד.
<אבו סיאם מאזן: אני לא מעודכן במה שקורה בדרום - - -
אלי אלאלוף: בכוונה?
<אבו סיאם מאזן: לא יודע.
<אבו סיאם מאזן: דיברו על שיתופי פעולה, אין דרך הצלחה.
<אבו סיאם מאזן: אני לא יודע איפה נגועים במחלה.
<אבו סיאם מאזן: אני, לדעתי וטרינר פרטי שמסתובב בין העדרים, צריך לקבל עדכון ראשון איפה נמצאת המחלה ואיפה לא נמצאת המחלה ואני לא יודע.
<אבו סיאם מאזן: שמעתי על - - -
אלי אלאלוף: איפה, משרד החקלאות?
<אבו סיאם מאזן: משרד החקלאות, הוא לא מקבל עדכונים עבור עדרים שהם נוגעים במחלה.
אלי אלאלוף: אתה חושב שזה אישי נגדך.
<אבו סיאם מאזן: לא נגדי, אבל אני לא מקבל.
<אבו סיאם מאזן: מדברים על שיתוף פעולה.
<אבו סיאם מאזן: שיתוף פעולה צריך להיות משני צדדים, לא רק מהווטרינר לשירותים הווטרינרים אלא גם מהשירותים הווטרינרים לצד השני.
<אבו סיאם מאזן: אני לא מקבל.
<אבו סיאם מאזן: בקשר להסברה וההדרכה והתקציב המינימלי, לדעתי התקציב חייב להיות הרבה יותר גדול.
<אבו סיאם מאזן: באוכלוסייה מסורתית - - - <קריאה:> רק תוציא אותו.
<אבו סיאם מאזן: הוא צריך להיות הרבה יותר גדול.
אלי אלאלוף: צריך לנצל אותו קודם כל.
<אבו סיאם מאזן: שהפתרון יצא מהחקלאים עצמם ולא מלמעלה.
אלי אלאלוף: או.
אלי אלאלוף: קיי.
אלי אלאלוף: אדון דרומי בבקשה.
<שי דרומי: שלום, בוקר טוב.
<שי דרומי: אדוני היושב ראש, בישיבה הקודמת שהייתה לנו - - -
אלי אלאלוף: לא צריך להוציא כסף דרך עורך דין כדי לפנות אלינו, תחשוב על זה.
<שי דרומי: בכל אופן, בפגישה הקודמת שהייתה לנו כאן, אתה אמרת דברים נכוחים.
<שי דרומי: אמרת כשיש פיגוע - - -
אלי אלאלוף: הצטרף אלינו יוזם הדיון, אבל מודה שנודע לו באיחור המפגש, דוקטור אחמד טיבי.
אחמד טיבי: מכובדי, שלום לכולם.
אחמד טיבי: לא לכולם - - -
<שי דרומי: שמור על ההערות שלך.
<שי דרומי: אדוני היושב ראש, בפעם הקודמת אמרת דברים נכוחים.
<שי דרומי: הוא אמר שברגע שיש מקרה קשה, פיגוע או משהו שולחים קודם כל אמבולנס או מכבי אש.
<שי דרומי: אדוני הראש, כי יש מצב חמור וצריך לטפל בו.
<שי דרומי: מכבי האש והאמבולנס של משרד החקלאות חונה ליד המשרד של נדב גלאון מאז שהוא נכנס - - -
אלי אלאלוף: יש לי הצעה, בפעם שעברה נאלצת לעזוב לבד, לא הוצאתי אותך, כי התחלת בהתקפות אישיות - - -
<שי דרומי: אבל יש פה עניין אישי, יש פה עניין אישי.
אלי אלאלוף: חזור בך מבלי שאפגע בדיון ובך.
<שי דרומי: א
<שי דרומי: חזור לעניין מבלי לציין - - -
אלי אלאלוף: התקפות אישיות נשאיר בצד.
אלי אלאלוף: את זה תעשו - - -
<שי דרומי: אני אסכם את זה בכך שאני חושב שהוא האדם הלא נכון במקום הלא נכון.
אלי אלאלוף: אמרת לנו את זה בפעם - - -
<שי דרומי: או.
<שי דרומי: קיי.
<שי דרומי: בנושא שאתה העלית, שאתה ראית את דחיפות העניין, שצריך להתחיל לפעול ולכן גם חברי מ"רהט" לא רואה פה פעולה כי הפעולה התחילה והופסקה.
<שי דרומי: אני, שמחזיק עדר נגוע, שלוש שנים בממשק בלתי אפשרי, לא מקבל מענה לא מהרופא החדש של השירותים הווטרינרים בדרום ולא מאף אחד מהגברדיה הזאת, אבל הם יודעים לבוא לפה ולהציג איזה נתונים על איזו ירידה כביכול שיש.
<שי דרומי: לא ככה פני הדברים.
אלי אלאלוף: בבקשה עומרי שרון.
<עומרי שרון: אחת, אני מאוד שמח לראות שהנתונים מראים שיש ירידה בהדבקה.
<עומרי שרון: מי שיודע להסביר למה זה?
<עומרי שרון: גם דבר טוב צריך לתחקר אותו להבין למה זה קרה.
<עומרי שרון: אם יש פה משהו שבאמת קרה ויש באמת - - -
אחמד טיבי: אגב, אחד מהאנשים שיש לו חלק גדול בטיפול, ביוזמה ובטיפול בנושא הזה והתפרצות המחלה הוא עומרי שרון.
אחמד טיבי: מגיעה לו תודה.
<קריאה: תודה עומרי.
אלי אלאלוף: לקבל מחמאה מאחמד טיבי, זה לא תמיד מגיע.
אחמד טיבי: מה שנכון נכון.
<עומרי שרון: אני אומר דבר נוסף, אחד הדברים שחשוב להבין, מגדל צריך לדעת כמה הוא מקבל ולהבין מתי הוא מקבל.
<עומרי שרון: אני לא רוצה להיכנס לכל העניין, עניינים מסוימים, אבל הוא צריך לראות שפה הוא בעצם לא חושף.
<עומרי שרון: יודעים כמה יש לו וכמה ואין לו, פה זה הופך את זה עניין של שותפות עם מוסדות המס כי זה שני דברים שונים.
<עומרי שרון: צריך לראות איך מדבירים את המחלה הזאת מבלי שום קשר לדבר אחר.
<עומרי שרון: בעניין הזה, כל אחד רוצה לשמור על הנתונים שלו בצורה חשאית באיזה מקום.
<עומרי שרון: לגבי האירוע ברביבים, מה שמדהים בעיניי הוא איך טיפולו בזה, אירוע דרומי אחד בצורה אחת ואיך מטפלים באירועים דומים אחרים בצורה אחרת.
<עומרי שרון: איך יש פה הבדל בין דרך הטיפול של כל העדרים מסביב, ואיך יש הבדל בין הטיפול ברפת של קיבוץ רביבים.
<עומרי שרון: לא שאני חושב שלא בסדר מה שעשו בקיבוץ רביבים, אני חושב שזה טוב מאוד וחשוב מאוד, אבל צריך לראות איך זה נעשה במקומות אחרים.
<עומרי שרון: מעבר לזה צריך לראות אם הרפת של רביבים, כמו שערן אמר, היא רפת משובחת, צריך לראות אם נמכרו עגלות.
<עומרי שרון: אם עגלות נמכרו משם, האם יש עליהן מעקב, כי אולי זה הדביק מקומות אחרים.
<עומרי שרון: יש פה אירוע שרשרת.
<עומרי שרון: נבדק?
<עומרי שרון: דוקטור אם אתה אומר את זה אני - - - העבודה שנעשתה עד היום, יש פה תקציב גדול, צריך לראות איך בודקים, משמידים את מה שצריך להשמיד וממשיכים בניטור כי אחרת זה לא יגמר לא בשלוש השנים ולא בארבע שנים - - -
אלי אלאלוף: והפיצוי שמגיע.
<עומרי שרון: לא יכולה להיות השמדה בלי פיצוי, אין מצב כזה.
אלי אלאלוף: אני מתנצל שאנחנו מגיעים לסיום.
אלי אלאלוף: אדוני השר אתה מוזמן.
אלי אלאלוף: השר הקדים לדיון הבא, אבל דנים בבריאות.
אלי אלאלוף: אדוני השר, זה דיון שהיוזמה הייתה כולה של דוקטור אחמד טיבי.
<מרסלו מיקוליצקי: שמי מרסלו מיקוליצקי, אני מנהל הלשכה הווטרינרית בבאר שבע.
<מרסלו מיקוליצקי: אני רוצה להתייחס על המילים של דוקטור מאזן.
<מרסלו מיקוליצקי: להגיד לכם שבדרך כלל מי שעוזר לנו ועם מי שאנחנו בקשר זה דוקטור אחמד יונס, הוא הרופא המטפל, הוא הרופא העירוני.
<מרסלו מיקוליצקי: בנאדם שהיה על ידי בכל הדרך שלנו במבצע ב"רהט", כל הזמן ואפילו היום על הבוקר דיברתי איתו.
<מרסלו מיקוליצקי: אנחנו בדרך כלל, לרופאים פרטיים אנחנו לא מדווחים.
<מרסלו מיקוליצקי: בקשר לדוקטור מאזן, בנאדם שאני מעריך המון, והוא יודע את זה טוב, אנחנו בדרך כלל מדווחים או לרופא הרשות או לראש העיר ולמועצה.
<מרסלו מיקוליצקי: אנחנו לא אשמים שהמועצה לא דיווחה.
<מרסלו מיקוליצקי: אנחנו ישבנו עם המועצה כמה פעמים, דוקטור גלאון ודוקטור עוזרי ואני, אפילו ישבנו וכן יש לנו מיני הבטחות מהמועצה.
<מרסלו מיקוליצקי: לא רק עם ראש העיר ישבנו, ישבנו עם המשטרה של האזור, ישבנו עם כל הגורמים של המועצה.
<מרסלו מיקוליצקי: אני חושב שהשירותים הווטרינרים לא אשמים על הדיווח שיש לעוד חברי מועצה.
<מרסלו מיקוליצקי: עם זאת אני יכול להגיד עוד משהו, שיתוף הפעולה שיש בעוד נושאים עם דוקטור מאזן הם הרבה, אבל בנושא הזה אני רואה שאנחנו חייבים לדווח לגורמים הרלוונטיים ולא לרופאים הפרטיים.
אלי אלאלוף: דוקטור טיבי, התייחסות?
אחמד טיבי: הדיון הזה הוא חשוב, הוא דיון המשך לדיון הראשון שיזמנו אדוני היושב ראש, היה בו הישג לוועדה, אני חושב הקצאת 50 מיליון שקל וגם המעורבות - - -
אלי אלאלוף: המתוקצבים.
אלי אלאלוף: 43 בתקציב משרד החקלאות.
אחמד טיבי: בצד שמאל למעלה.
אחמד טיבי: ההתערבות, המעורבות של מול שר האוצר, משרד האוצר הייתה יעילה מאוד.
אחמד טיבי: צריך להגיד מילה טובה על שר האוצר שגילה מהירות.
אחמד טיבי: גם על הדיון הזה שמציף את הבעיה כי עדיין יש כמה מוקדים של התפרצויות של המחלה שפגעה בחיי אדם וגם בעדרים.
אחמד טיבי: אני מברך על המשך הדיון אדוני היושב ראש.
אחמד טיבי: אני מברך את כולם.
עבדאללה אבו מערוף: באמת דיון חשוב לבריאות.
עבדאללה אבו מערוף: אם אנחנו נתמקד בכסף ונשווה לאשפוזים שישנם שם והיעילות אפילו גם בצפון, זה עולה בהרבה הרבה מ-50 מיליון שקל.
עבדאללה אבו מערוף: זה מובן, כלומר אנחנו לא נסתכל כאן רק על משוואה מתמטית כמה זה מיליון שקל וכמה לא.
עבדאללה אבו מערוף: אם באמת תתפרץ מחלה, הנה לפני שנה ואולי פחות, התפרצה ב"ירכא", 30 מקרים, כמה עלה האשפוז?
עבדאללה אבו מערוף: אנחנו יודעים את המוקדים ויכולנו לחסל אותם גם בשיתוף פעולה.
עבדאללה אבו מערוף: אני צריך להגיד שצריך להיות גם אכפת וגם משאבים שזה עניין של כסף.
עבדאללה אבו מערוף: 50 מיליון שקל זה לא הרבה, זה מעט.
עבדאללה אבו מערוף: תחשבו קצת כמה יעלה אשפוז של כל אחד מול כל מה שנשקיע בהשמדת צאן, השמדת עדרים והלהשמיד ולהשמיד.
עבדאללה אבו מערוף: גם בעניין של המינהל, אם יש שם בעיה כלשהי בעניין הנוהג איך להתכנס.
עבדאללה אבו מערוף: אפשר באמת למצוא דרכים כדי שבאמת לא יהיה בשטח.
עבדאללה אבו מערוף: הביצוע מובן.
עבדאללה אבו מערוף: אני יודע את המצב כולו שם, יש אנשים שמסתירים, מפחדים, יש מס הכנסה ופה ושם יש כאן הרבה דברים שקשורים האחד לשני.
עבדאללה אבו מערוף: אבל אנחנו לא נתמקד רק בעניין הכסף, נתמקד איך באמת לחסל ולהכחיד.
עבדאללה אבו מערוף: אני יודע שקשה, אבל להכחיד את המוקדים של הברוצלה.
עבדאללה אבו מערוף: אני חושב שהמשאבים שניתן, משרד הבריאות, משרד החקלאות יהיו מזערים מאשר הנזק מאשפוזים ואחר כך כל מיני דברים, לא רק תחלואה אלא חס וחלילה גם תמותה.
עבדאללה אבו מערוף: זו מחלה קשה מאוד שאני מודע לה ואתם מודעים לה.
אלי אלאלוף: שמוליק, אתה רוצה?
אלי אלאלוף: שמוליק, ראש המועצה האזורית רמת הנגב.
<שמואל ריפמן: שמוליק ריפמן, ראש המועצה רמת הנגב.
אלי אלאלוף: מותר לי להציג אותו כחבר של היושב ראש, מורי.
<שמואל ריפמן: תראו, אני חושב א', לא הכרתי ואני גם לא איזה מומחה למחלה.
<שמואל ריפמן: בסופו של דבר מדובר בעוד נושא שיש לו משלוש: יהודים, בדואים, משרד החקלאות.
<שמואל ריפמן: זה הנושא.
<שמואל ריפמן: ככל ששיתוף הפעולה יגבר בין שלושת הקדקודים של המשולש הזה, ואני מוכן כראש המועצה לקחת את "ביר הדאג'" ולקחת את היישובים בהר הנגב ולעשות פיילוט של שיתוף פעולה בנושא טיפול במחלה.
<שמואל ריפמן: תנסו אותי.
<שמואל ריפמן: אני לא מכיר דרכים אחרות.
אלי אלאלוף: היות ואני מכיר את שמוליק הרבה שנים ובהרבה עשייה, אז תדעו, כל מילה שהוא אומר, זה ניתן לביצוע.
אלי אלאלוף: תרשו לי לסכם, אני מתנצל שאני מסכם, יש נושא שיזם שר הבריאות בנושא מחלות - - - תודה רבה.
אלי אלאלוף: רואים כמה רוצים את הנכוחות של אחמד.
אלי אלאלוף: אבל באמת יש לו קדנציה ברמה טובה מאוד.
אלי אלאלוף: דוקטור אחמד גם רופא וגם מיוחד במינו.
אלי אלאלוף: אני רוצה להגיד לכם חברים.
אלי אלאלוף: זה אתגר בלתי רגיל ולא יגמר בשלושה חודשים או ארבעה חודשים.
אלי אלאלוף: אנחנו הקדמנו את הדיון כי אני חייב שהגיעו אלי, במיוחד שאחרי שאמרו לי שברביבים הרפת הכול כך מוצלחת נפגעת.
אלי אלאלוף: יש לי הרגשה, באמת עוד יותר קשה כששמעתי שכל יום מגיעים שלושה-ארבעה נפגעים לבית החולים סרוקה.
אלי אלאלוף: כמו שאמרת, כ-600 הגיעו בשנה שעברה, זה אחד אחד.
אלי אלאלוף: הנתונים לא היו בידנו.
אלי אלאלוף: עכשיו הם עושים את הבדיקה.
אלי אלאלוף: דבר שני, אני חייב להגיד, זה לא תכנון לשנה, זה נאמר על ידכם, אמרתם שזה רב-שנתי.
אלי אלאלוף: אני חושב שמגיע לנו שתציגו לנו תכנית רב-שנתית.
אלי אלאלוף: אני מודה לאלי נציג האוצר, הרפרנט של האוצר במשרד החקלאות שידע להביא לתקציב ראשוני.
אלי אלאלוף: אני קורא לו ראשוני, כי הבדיקה, למה זה 50 מיליון שקל?
אלי אלאלוף: זה ככה, אני אומר לכם שזה יותר האצבע, יותר הידע ולכן צריך להתמודד.
אלי אלאלוף: זה דורש ממשרד החקלאות לעשות את התכנית הרב-שנתית הנדרשת כדי: א', למגר את המצב הנוכחי, אבל לעשות את מה שנאמר על ידי דוקטור אבו מערוף, להתמודד עם המניעה הנדרשת, זה הסברה ולא רק על ידי הילדים כפי שנאמר.
אלי אלאלוף: אני מאלה שמאמין שכל ילד מסוגל לפעמים להסביר טוב יותר להורים ובוודאי לנשים באמצעות טיפות חלב כפי שציינתם.
אלי אלאלוף: יש צורך בתכנית רב-שנתית בהתמודדות חזיתית במערך כולל כדי שהנושא הזה יהיה בשליטה.
אלי אלאלוף: כמו שאמרת, ברמה כמה שיותר נמוכה, אני לא הייתי מסתפק ב-4-5, אני הייתי מחפש את ה-0.
אלי אלאלוף: נרצה לא נרצה, היו תקופות ויש מקומות בעולם שזה מגיע ל-0.
אלי אלאלוף: דבר שני, אין סוף לשיתופי פעולה, פורמאליים לא פורמאליים.
אלי אלאלוף: זה נושא שמחייב באמת יותר השקעה מכל הצדדים.
אלי אלאלוף: אל תחכו שיבואו לתת לכם אינפורמציה, תלכו לחפש אותה, תדרשו אותה.
אלי אלאלוף: לכם, אין לכם אלא לתת אותה.
אלי אלאלוף: משרד החקלאות ומשרד הבריאות, תספקו, תתנדבו לתת יותר ממשהו כי הרגשה שאין שיתוף פעולה.
אלי אלאלוף: אני ארצה להגיד את זה בסוג א' ובסוג ב' מבלי חס וחלילה לפגוע באף אחד.
אלי אלאלוף: ההרגשה היא ששיתוף הפעולה לא קיים בשטח.
אלי אלאלוף: אני אומר לכם, זה ניתן, הידע קיים, היכולות שלכם קיימות – תביאו את שיתוף הפעולה הזה ליותר מודעות וליותר ביטוי כי זה מה שייתן התמודדות.
אלי אלאלוף: כל מערכת הפקידות המקצועית של משרד החקלאות לבד לא תצליח –זה נאמר על ידכם ואני רק מצטט אתכם בצורה אחרת.
אלי אלאלוף: אם לא תגרמו לשיתוף פעולה עם מי שמגדל בקר או צאן או דרך כל פעולה אחרת לא תצליחו להתמודד עם האתגר האדיר הזה.
אלי אלאלוף: הנושא של מתקן כליאה, זה נראה לי, זו טכניקה פשוטה.
אלי אלאלוף: לשבת עם המשרד, עם המינהל ולקבוע כמה מוקדים כאלה באזור ולהדריך את השבטים השונים: 'זה שלך, זה שלו'.
אלי אלאלוף: תיקחו את זה, זה אתגר.
אלי אלאלוף: היום אני יכול להגיד שגם על המינהל יש לנו קצת השפעה ואני אשמח להשתמש בזה כדי לעשות.
אלי אלאלוף: יש לי בקשה, אני מתחייב בשמך דוקטור אבו מערוף, בפברואר נבוא לשטח.
אלי אלאלוף: אנחנו נבוא כוועדה לשטח, תביאו אותנו למוקדי הבעיות, לא למוקדי ההצלחות.
אלי אלאלוף: הצלחות, נעשה את זה בגיל הפנסיה בעוד מאה שנה.
אלי אלאלוף: הבעיות, תביאו אותנו כדי לשמש לכם פה בעניין הנושא הזה.
אלי אלאלוף: כפי שאתם רואים זה קצר, זה שלושה חודשים.
אלי אלאלוף: עכשיו זה רק שלושה או ארבעה חודשים, תלוי בלוח הזמנים של כולנו.
אלי אלאלוף: אנחנו בפברואר נרצה לבוא כוועדה, כל מי שמתעניין בנושא הזה.
אלי אלאלוף: נהייה אצלכם בשטח.
אלי אלאלוף: תודה רבה על הדיווח.
אלי אלאלוף: תמשיכו, תתחזקו כי זה דורש מכם הרבה מאמצים, אנחנו אתכם.
אלי אלאלוף: תודה רבה, כל טוב.
אלי אלאלוף: היום 24.11.2015, י"ב בכסלו תשע"ו, השעה 11:23, אני שוב מתנצל על האיחור – יהיה לנו זמן, לפחות כפי שתכננו, של שעה כדי להגיע לנושא.
אלי אלאלוף: אנחנו דנים היום בנושא של הפגיעה המתמשכת בזכויותיהם של מלווי נכי צה"ל.
אלי אלאלוף: היוזמה של חבר הכנסת מיקי רוזנטל.
אלי אלאלוף: נמצא אתנו גם חבר הכנסת מאיר כהן.
אלי אלאלוף: הגיעה גם פנייה מהסתדרות הלאומית שהיא מייצגת את העובדים שעוזרים לנכי צה"ל.
אלי אלאלוף: הנושא, אני מודה שהידע הספציפי שלי ידוע, זה נושא מאוד כאוב, מאוד קשה.
אלי אלאלוף: יש פה הרגשה שכמה שעושים מאמצעים, ונעשו מאמצים, המצב הוא עוד לא מספק והמטלות המקצועיות, הרגישות והטיפוליות של מלווי הנכים ובוודאי של הנכים עצמם הם קשים, קשה להתמודד בתנאים הספציפיים שיש היום.
אלי אלאלוף: על פי הנייר שיש בידי, הקבוצה הזאת מונה בין 2,000 ל-3,000 מלווים והמצב לא הולך ומשתפר, להפך.
אלי אלאלוף: התחושה במיוחד היא, שאותם נכים מצבם הולך ונהייה קשה יותר.
אלי אלאלוף: בתקווה שזה ייפתר פעם בצורה טובה כדי להקל על זה.
אלי אלאלוף: התנאים והעלויות הולכים וגוברים.
אלי אלאלוף: המשימות בהכשרה וביכולת של המטפלים הן לא תמיד מספיק מפותחות כדי לתת תשובה לנכים.
אלי אלאלוף: אני באמת רוצה לדון בזה בתקווה שביחד נוכל לנתח את המצב וביחד לחפש פתרונות.
אלי אלאלוף: ברשותכם אני אתן את הרשות הדיבור לחבר הכנסת מיקי רוזנטל.
אלי אלאלוף: שמעתי שהוא יזם את הדיון הזה.
אלי אלאלוף: אחר כך ניתן את רשות הדיבור לכל הנוכחים לפי הזמן.
אלי אלאלוף: יש לנו פה שעה, הצטרפה אלינו חברת הכנסת נורית קורן שגם לה הנושא של המלווים לנכי צה"ל מאוד קרוב לליבה.
מיקי רוזנטל: תודה רבה לך אדוני היושב ראש, חבריי חברי הכנסת, מכובדיי שכולכם הגעתם לדיון.
מיקי רוזנטל: באמת היטיב לתאר את זה יושב ראש הוועדה.
מיקי רוזנטל: הנושא הזה הוא נושא מאוד מאוד כאוב.
מיקי רוזנטל: מבין נכי צה"ל שחלקם סיעודיים, המלווים שלהם משמשים להם לא פעם עיניים, ידיים ורגליים ובעיקר חברה, חמלה ואנושיות.
מיקי רוזנטל: משרד הביטחון מצד אחד באמירות שלו אומר: 'חלק מהתנאים שאנחנו נותנים לכם, נכי צה"ל הסיעודיים'.
מיקי רוזנטל: מצד שני מתנער לחלוטין ואף העביר אותם לפני כעשרים שנה או עשרים וחמש שנים להיות עובדי קבלן ואומר: 'אין שום יחסים בינינו לבין המלווים הללו'.
מיקי רוזנטל: אגב, מדובר ב- 2,700 מלווים שמאוגדים בהסתדרות הלאומית.
מיקי רוזנטל: חלקם עובדים שנים רבות ועדיין משתכרים שכר מינימום.
מיקי רוזנטל: זה דבר שהוא לא סביר על פי כל קנה מידה אנושי ותנאים בשוק העבודה.
מיקי רוזנטל: הדברים הם עד כדי כך אבסורדיים שעובד זר סיעודי, התנאים שלו יותר טובים מהתנאים של מלווי נכי צה"ל.
מיקי רוזנטל: אני אדגים את הזה.
מיקי רוזנטל: למשל בסוגיית האוכל.
מיקי רוזנטל: האוכל.
מיקי רוזנטל: מלווה של נכי צה"ל, אם נכה צה"ל נחמד אליו והיחסים מצוינים הוא אוכל בביתו או מתנדב להאכיל אותו – מצוין.
מיקי רוזנטל: זה לא בתנאי ההסכם שלו ואז הוא צריך להביא אוכל מהבית ולעיתים - - -.
מיקי רוזנטל: לעומת הסכם סיעוד של עובד זר, אתה צריך להאכיל את העובד הזר.
מיקי רוזנטל: זה חלק מהתנאים.
מיקי רוזנטל: הנסיעות שמשלם משרד הביטחון, נסיעות עבור העובד הסיעודי שמלווה את נכה צה"ל פחותים מהתנאים של עובד זר.
מיקי רוזנטל: זה פשוט לא יאמן, ועוד שורה של דברים שבטח החברים פה ימנו.
מיקי רוזנטל: אני לא רוצה, אני רק מדגיש את המצב האבסורדי שמצד אחד פה: 'נכה צה"ל הם הכול בשבילנו' אומר משרד הביטחון, אבל בפועל הוא חוסך על גבם של המלווים הללו.
מיקי רוזנטל: זה דבר שהוא בעיניי לא סביר ולא יתכן.
מיקי רוזנטל: אני גם לא רוצה שזו תהייה ישיבת קיטורים.
מיקי רוזנטל: אני מניח שהנכים והמלווים ידברו על הקשר העמוק ועל החשיבות של המלווה הסיעודי ועל העובדה שזו לא יכולה להיות איזו עבודה של סטודנט שמתחלף כל שנה.
מיקי רוזנטל: לאדם כזה שמתחיל בשכר מינימום צריך שיהיה לו איזו אופק כי השכר שלו משתפר עם הזמן.
מיקי רוזנטל: זה לא המצב היום.
מיקי רוזנטל: שלא לומר שהיום יש חילוקי דעות בדבר הפרה מפורשת של ההסכם ועוד תשמענה הטענות האלה.
מיקי רוזנטל: אני רוצה להגיד למשרד הביטחון רק דבר אחד: אם באמת אתם מתכוונים למה שאתם אומרים ונכי צה"ל כל כך חשובים לכם תעשו את המהלך הבא.
מיקי רוזנטל: אני מבין שאי אפשר לקלוט את כל העובדים הללו כעובדי משרד הביטחון או אגף השיקום.
מיקי רוזנטל: אבל כן אפשר לעשות מעשה ולשפר את השכר של העובדים הללו ב-20% בלי להוסיף אחוז אחד לתקציב הביטחון באמצעות הדבר הבא: במקום להשתמש בחברות תיווך או בחברות כוח אדם שגורמות, אתם משלמים להן גם 17% מע"מ ועוד כ-10% רווח, זה בסך הכול 27% תאפשרו לעובדים האלה להתאגד, להקים חברה או שתיים שתעשנה תחרות ביניהן, אולי שלוש חברות של העובדים עצמם ותעבירו את כל הכסף שאתם מעבירים היום לעובדים ושכרם יעלה ב-20%.
מאיר כהן: למה לא העסקה ישירה?
מיקי רוזנטל: העסקה ישירה בעיניי היא כמובן עדיפה.
מיקי רוזנטל: אני מתעב את ההעסקה הפוגענית הזאת של עובדי קבלן, אבל אני גם מבין את המציאות בה אנחנו חיים ואנחנו לא חיים בגן עדן.
מיקי רוזנטל: רצוי וראוי היה שכל העובדים האלה יהיו עובדי אגף השיקום, אבל אני אומר שגם אם זה לא מסתייע, ואני אשמח מאוד שזה כן יסתייע, עדיין יש דרך, מבלי לעלות באגורה את תקציב משרד הביטחון, לשפר את שכרם ואת התנאים של העובדים הללו ב-20%-25% - בלי כל תוספת לתקציב משרד הביטחון.
מיקי רוזנטל: ראוי שתעשו את זה ותאמצו את זה ותאשרו את זה כאן בוועדה.
מיקי רוזנטל: (מחיאות כפיים)
אלי אלאלוף: לפי התקנון זה אסור.
אלי אלאלוף: אני אמרתי בשם התקנון, לא בשם הלב.
נורית קורן: הסוגיה הזאת כבר הועלתה בפנינו במושב הקודם.
נורית קורן: אני פניתי לשר הביטחון.
נורית קורן: מה שלי נאמר: 'העובדים האלה רוצים שמשרד הביטחון יעסיק אותם, לא יהיה ולא יקום'.
נורית קורן: משרד הביטחון לא מוכן להעסיק אותם.
נורית קורן: אני רוצה להוסיף על דברי חברי חבר הכנסת מיקי רוזנטל, בעצם מה שקורה, בעצם המלווים האלה הם עובדים שהופכים להיות כמו משפחה והם נמצאים יחד עם הנכים כל הזמן.
נורית קורן: מצפים מהעובדים האלה גם לעשות כל מיני פעולות רפואיות שאינן קשורות בהסכם, והם עושים כמו למשל: להזריק חומרים שאותו נכה זקוק, בדיקות סוכר וכל מיני דברים כאלה.
נורית קורן: לא לוקחים בחשבון שצריך להכשיר אותם לזה ולעשות הכול.
נורית קורן: בעיניי, בעיניי - - - <קריאה:> כולל חוקנים - - -
נורית קורן: עוד מעט אתם תספרו.
אלי אלאלוף: את הישיבות פה משתדלים לעשות אותן מסודרות.
אלי אלאלוף: כולם יקבלו את רשות הדיבור, תבקשו אותה, תדברו לפרוטוקול, תגידו את השם ואת התפקיד כדי שגם יהיה לכם פרוטוקול רשמי של הוועדה.
אלי אלאלוף: זה טוב לשימוש עתידי שלכם.
נורית קורן: אני מיד אסיים את דבריי כי אנחנו רוצים לשמוע אתכם המלווים.
נורית קורן: אנחנו רוצים לסייע בכל מה שאפשר כי אנחנו חושבים שהוועדה הזאת קמה בשביל עובדים.
נורית קורן: אנחנו לא רוצים שעובדים יקופחו וזה מאוד מאוד חשוב.
נורית קורן: אנחנו לא רוצים לעשות שעובדים יהיו עבדים.
נורית קורן: אני אשמח לשמוע מה יש לחברים פה לומר.
אלי אלאלוף: חבר הכנסת מאיר כהן בבקשה.
מאיר כהן: אני רוצה רק פרט, אני קורא את החומרים, אני מכיר את הסוגיה.
מאיר כהן: האם מישהו יכול להגיד לי כמה בני משפחה באחוזים עובדים כמלווים?
מאיר כהן: אני רוצה לדעת את הפרט הזה והאם חשבתם על עוד אפשרות אחת.